कानून के जानकारों का कहना है कि हो सकता है कि यह लेटर उस तांत्रिक को फंसाने के लिए भेजा गया हो। चूंकि मामला गंभीर है, इसलिए ऐसी किसी भी जानकारी पर पुलिस को छानबीन करनी चाहिए। क्राइम ब्रांच ने जिस तरह से 'सामूहिक आत्महत्या' के पीछे ललित के मानसिक रोग, उन्हें पिता की आत्मा दिखाई देने और वट पूजा वाली कहानियों को बल दिया है, उससे लगता है कि पुलिस 11 मौतों के मामले का पटाक्षेप करना चाहती है। हालांकि वह बातें आम लोगों के गले नहीं उतर रही हैं। उसकी वजह से तरह-तरह की कहानियां फैल रही हैं।